Quina pancarta permet que continuï penjada la junta electoral?
La junta electoral espanyola permet que continuï penjada la pancarta sobre la llibertat d'expressió, col·locada divendres a la tarda al Palau de la Generalitat. 'Llibertat d'opinió i d'expressió. Article 19 de la Declaració Universal dels Drets Humans', es llegeix a la nova pancarta. Aquesta va ser la resposta del president, Quim Torra, a les amenaces de la junta i de la fiscalia, que havien anunciat una querella per desobediència contra ell i que ara ja està formalitzada. Segons fonts de la Junta, el passat divendres els Mossos van fer arribar al president d'aquest organisme, Segundo Menéndez, una consulta sobre la tercera pancarta que el president de la Generalitat va ordenar penjar al balcó del Palau. En una resolució que no va transcendir, el president de la junta va respondre al comissari en cap dels Mossos que la nova pancarta no vulnera la Llei Orgànica del Règim Electoral General (LOREG), ni tampoc cap resolució anterior de la Junta.
sobre la llibertat d'expressió